૧૯૪૭થી ભારતમાં ૧૪ વડાપ્રધાનો રહી ચૂક્યા છે, ૧૫માં વડાપ્રધાન ગુલઝારીલાલ નંદા બે વખત કાર્યકારી વડાપ્રધાન રહ્યા હતા. પ્રથમ વડાપ્રધાન જવાહરલાલ નહેરૂ ભારતીય રાષ્ટ્રીય કોંગ્રેસના હતા,[૨] જેમણે ભારતની સ્વતંત્રતા સમયે ૧૫ ઓગસ્ટ ૧૯૪૭ના રોજ શપથ લીધી હતી. મે ૧૯૬૪માં તેમના મૃત્યુ સુધી તેઓ વડાપ્રધાન રહ્યા હતા અને ભારતના સૌથી લાંબો સમય પદ પર રહેનાર વડાપ્રધાન હતા. તેમના પછી લાલ બહાદુર શાસ્ત્રી વડાપ્રધાન બન્યા હતા અને તેમના ૧૯ મહિનાના શાસન પછી તેમનું મૃત્યુ થયું હતું. ત્યાર પછી નહેરૂના પુત્રી ઈન્દિરા ગાંધી વડાપ્રધાન બન્યા હતા. ૧૧ વર્ષ પછી જનતા પાર્ટીના ચૂંટાતા ઈન્દિરા ગાંધીના શાસનનો અંત આવ્યો હતો અને મોરારજી દેસાઈ પ્રથમ બિન-કોંગ્રેસી વડાપ્રધાન બન્યા હતા. ૧૯૭૯માં તેમના રાજીનામા પછી તેમના ઉપ-વડાપ્રધાન ચરણ સિંહ કોંગ્રેસના ટેકાથી ૬ મહિનાના ટૂંકા ગાળા માટે વડાપ્રધાન બન્યા હતા અને ત્યાર પછી ફરી ઇન્દિરા ગાંધી સત્તામાં આવ્યા હતા. ૩૧ ઓક્ટોબર ૧૯૮૪ના રોજ તેમની હત્યા થતા તે જ સાંજે તેમના પુત્ર રાજીવ ગાંધીને વડાપ્રધાન ચૂંટાયા હતા, જેઓ તેમના કુટુંબમાંથી ત્રીજા વડાપ્રધાન હતા. અત્યાર સુધીમાં નહેરૂ-ગાંધી પરિવાર કુલ ૩૭ વર્ષ ૩૦૩ દિવસો સુધી વડાપ્રધાન પદે રહી ચૂક્યું છે.[૩]